Қазақстан Ұлттық Банкі қызметінің басым бағыттары бойынша зерттеулерді жүргізу үшін гранттар ұсынуға ізденушілерге конкурстық іріктеу жүргізуге конкурстық құжаттамаға
**1-қосымша**

**ЗЕРТТЕУ ТАҚЫРЫБЫНА ТЕХНИКАЛЫҚ ТАПСЫРМА:**

**1. ТУЫНДЫ ҚАРЖЫ ҚҰРАЛДАРЫНЫҢ НАРЫҒЫ: ДАМУ БОЙЫНША КЕДЕРГІЛЕР МЕН ШАРАЛАР**

|  |  |
| --- | --- |
| **Жауапты бөлімше** | **Монетарлық операциялар департаменті** |
| **1. Зерттеудің мақсаты мен міндеттері, зерттеу мәні, зерттеу міндетінің өзектілігі мен негізділігі** |
| **Зерттеу проблемасын белгілеу** | ҚР туынды қаржы құралдары (бұдан әрі – ТҚҚ) нарығындағы үрдістерді анықтау, оның ішінде нарықтың көлемі мен өтімділігін, қолданыстағы құралдардың сипаттамасын, олардың шетел валюталары нарығына және ҚР бағалы қағаздар нарығына әсерін бағалау. ТҚҚ сұранысы мен ұсынысының негізгі көздерін және ТҚҚ сұранысы мен ұсынысына әсер ететін негізгі факторларды бөліп көрсету. Шетел валюталары нарығына қатысты offshore NDF нарығындағы үрдістерді, олардың сұранысы мен ұсыныстарының көздерін зерделеу. ТҚҚ нарығындағы негізгі проблемалар мен кедергілерді бөліп көрсету, нарық қатысушыларының төмен белсенділігінің себептерін анықтау. Халықаралық тәжірибені ескере отырып және соның мысалында ТҚҚ нарығының сандық және сапалық дамуы үшін ұйымдастырылған (биржалық) нарыққа назар аудара отырып ұсыныстар әзірлеу (реттеушілік/директивтік, нарықтық және басқа да шаралардың орындылығын қарау). Шетел валюталары нарығындағы және ҚР бағалы қағаздар нарығындағы ТҚҚ нарығының үлесін арттыру бойынша шаралар әзірлеу. |
| **Зерттеу мақсаты** | Зерттеу мақсаты – эмпирикалық талдау негізінде зерттеудің алға қойылған проблемасын шешу арқылы ТҚҚ нарығының валюта нарығына және ҚР бағалы қағаздар нарығына әсерін зерделеу, ТҚҚ нарығында анықталған үрдістерді, оның ішінде қазіргі кедергілер мен проблемаларды сандық көрсету. Сонымен қатар алынған нәтижелердің практикалық қолданылуы тұрғысынан ТҚҚ нарығын дамыту және жетілдіру бойынша шаралар әзірлеу.Қойылған мақсатты іске асыру келесі міндеттерді шешу қажеттілігін анықтайды: 1) ТҚҚ нарығындағы үрдістерді бағалау;2) ТҚҚ нарығы көрсеткіштерінің көлемін, өтімділігін (оның ішінде құралдардың мерзімдері бойынша), транзакциялық шығыстарды, валюта және қор нарықтарымен, спот-тың айырбастау бағамымен, бағалы қағаздар және индекстер бағамымен корреляциясы мен серпімділігін, басқа да анықталған факторларды, олардың уақытша құрылымын (осы көрсеткіштердің озуы немесе артта қалуы) қоса алғанда, құралдар мен нарықтар (банктер арасы мен ұйымдастырылған нарық) бойынша ТҚҚ нарығы көрсеткіштерінің сандық бағалауларын алу;3) қатысушылардың төмен белсенділігінің себептерін, орын алған кедергілер мен проблемаларды бөліп көрсету;4) ТҚҚ нарығын дамыту жөніндегі шаралар мен ұсыныстарды әзірлеу, ТҚҚ нарығы үшін осы шаралардың ықтимал әсерін сандық бағалауСыни бағалау үшін ықтимал қосымша теориялық негіздер мен мәселелер:– құрылымдық теңгерімсіздіктерді және олардың тұрақтылық дәрежесін бағалау;– ТҚҚ нарығында баға тетіктерін қалыптастыруды айқындау. |
| **Зерттеу объектісі** | ҚР туынды қаржы құралдары нарығы. |
| **2. Зерттеудің жетекші орындаушылары**Зерттеу жүргізу үшін ізденуші жетекші орындаушыларды тартады, олардың арасынан мынадай талаптарға сәйкес келетін зерттеу жетекшісін тағайындайды:1) рецензияланатын мерзімді және (немесе) ғылыми басылымдарда зерттеу бағытына сәйкес келетін тақырыптар бойынша жарияланымы бар;2) зерттеу бағытына сәйкес келетін салада ғылыми дәрежесі және (немесе) жұмыс тәжірибесі бар. |
| **3. Зерттеуге қажетті ақпараттық ресурстар** |
| **Әдіснамалық, теориялық және эмпирикалық база** | Осы проблема бойынша отандық және шетелдік ғалымдар зерттеулерінің нәтижелері.Зерттеу мақсатында орындаушылар ұқсас әдіснаманы қолдану үшін негіз ретінде эконометриялық модельдеуді қолдана отырып, бірақ қазақстандық көрсеткіштер негізінде бір зерттеуді таңдай алады. |
| **Әлеуетті ақпарат көзі**  | «Қазақстан қор биржасы» АҚ, ҚР Қаржы нарығын реттеу және дамыту агенттігінің жарияланатын және жарияланбайтын (сұратуы бойынша) деректері. Нарық қатысушыларына (жергілікті және шетелдік) зерделеу/пікіртерім жүргізу нәтижелері және басқа да ықтимал ақпарат көздері қосымша пайдаланылуы мүмкін. |
| **4. Зерттеу жүргізу мерзімі**(Зерттеу жүргізу мерзіміне ҚРҰБ-ның зерттеу нәтижесі бойынша есептерді қарау кезеңі кірмейді) | Зерттеу жүргізу мерзімі: **6 айдан көп емес**Аралық есепті ұсыну мерзімі: шартқа қол қойылған күннен бастап **3 айдан кешіктірмей**. |
| **5. Зерттеу нәтижелері бойынша есептерге қойылатын талаптар** | Аралық және қорытынды есептер қазақ және орыс тілдерінде Word және PDF электрондық форматында, сондай-ақ деректер қатарын және жүргізілген есептеулерді көрсету үшін .xls (Excel форматы) форматында және қағаз тасымалдағышта ұсынылады. Зерттеу аясында эконометриялық бағдарламаларды пайдалану кезінде есептер олардың дәйектілігі мен көрсетілуін қамтамасыз ету үшін пайдаланылған кодтар сипаттамасын қамтиды.Аралық және қорытынды есептердегі тиісті жұмыстарға сілтемелер Гарвард стилінде беріледі.**Қорытынды есепте мыналар қамтылады:**1) зерттеу мақсаты, сондай-ақ зерттеу нәтижелері бойынша қысқаша қорытындылар көрсетілген аннотация;2) жорамалдар мен шектеулерді қоса алғандағы зерттеуде қолданылатын ғылыми зерттеулерді шолуды, әдістер мен тәсілдердің негіздемесін және сипаттамасын қосқанда, зерттеу әдіснамасын сипаттау;3) алғашқы (бастапқы) ақпаратты жинау әдістерін, оның дереккөздерін, деректерді өңдеу тәсілдерін, сондай-ақ олардың дәйектілігі мен жаңғыртылуын қамтамасыз етуді қоса алғанда, пайдаланылған деректердің сипаттамасы;4) зерттеу нәтижелерінің сандық және сапалық сипаттамаларының сипаттамасы;5) ТҚҚ нарығын дамыту үшін зерттеу нәтижелерін іс жүзінде қолдану жөніндегі ұсыныстар |
| **6. Жауапты адамдардың байланыс деректері** | Мұхтар Орман, email: orman@nationalbank.kz Олжас Игсатов, email: Olzhas.Igsatov@nationalbank.kz Эльмира Арнабекова, email: Elmira.arnabekova@nationalbank.kz |

**ЗЕРТТЕУ ТАҚЫРЫБЫНА ТЕХНИКАЛЫҚ ТАПСЫРМА:**

**2. КЕПІЛДІ КРЕДИТОРЛАРДЫҢ ҚҰҚЫҚТАРЫ: ҚАЗАҚСТАН ПРАКТИКАСЫ МЕН ХАЛЫҚАРАЛЫҚ ТӘЖІРИБЕ**

|  |  |
| --- | --- |
| **Жауапты бөлімше** | **Департамент – Зерттеулер және талдама орталығы** |
| **1. Зерттеудің мақсаты мен міндеттері, зерттеу мәні, зерттеу міндетінің өзектілігі мен негізділігі** |
| **Зерттеу проблемасын белгілеу** | Кредитор банктер кепілмен қамтамасыз ету ретінде қабылдаған мүлікке құқықтарды өндіріп алуға және/немесе басқаға беруге байланысты проблемалардың болуын талдау, сондай-ақ ҚР-да кепілдік кредиторлардың құқықтары мен мүдделерінің заңнамалық деңгейде қорғалуын бағалау. |
| **Зерттеу мақсаты** | Кепілді өндіріп алу шеңберінде кепілді кредиторлардың құқықтары бойынша негізгі проблемалар мен шектеулерді диагностикалау (заңнамалық және институционалдық, сондай-ақ құқық қолдану практикасында). Еуропа елдерінің, дамушы елдердің, сондай-ақ кепілді кредиторлардың құқықтары мен мүдделерін қорғау саласында экономикасы ұқсас елдердің халықаралық тәжірибесін талдау. ҚР заңнамасындағы олқылықтарды жоюға және қарыз алушы тарапынан міндеттемелерді орындамаған кезде кепілді өндіріп алуға байланысты тәуекелдерді азайтуға бағытталған ұсынымдар әзірлеу. |
| **Зерттеу объектісі** | Кепілді өндіріп алу және/немесе басқаға беру жөніндегі заңнамалық және құқық қолдану практикасы  |
| **2. Зерттеудің жетекші орындаушылары**Зерттеу жүргізу үшін ізденуші жетекші орындаушыларды тартады, олардың арасынан мынадай талаптарға сәйкес келетін зерттеу жетекшісін тағайындайды:1) рецензияланатын мерзімді және (немесе) ғылыми басылымдарда зерттеу бағытына сәйкес келетін тақырыптар бойынша жарияланымы бар;2) зерттеу бағытына сәйкес келетін салада ғылыми дәрежесі және (немесе) жұмыс тәжірибесі бар;3) қаржы және төлем ұйымдарының үлестес және өзге де тұлғасы болып табылмайды. |
| **3. Зерттеу үшін қажетті ақпараттық ресурстар** |
| **Әдіснамалық, теориялық және эмпирикалық база** | Қазақстанның, Еуропа елдері мен басқа елдердің заңнамалық және нормативтік құқықтық актілері, осы тақырып бойынша отандық және шетелдік ғалымдардың, халықаралық ұйымдардың зерттеу нәтижелері. Қарыз алушының тарапынан берешек төленбеген кезде кепілді өндіріп алу бойынша сот жағдайлары. |
| **Әлеуетті ақпарат көзі** | Зерттеуге енгізілген елдердің құқықтық базасы, кепілдік кредиторлардың құқықтары бойынша халықаралық қаржы ұйымдарының ұсынымдары. Халықаралық қаржы ұйымдарының, орталық банктердің, БАҚ-тың сотқа жүгіну жағдайлары және т.б. туралы ресми интернет ресурстары. |
| **4. Зерттеу жүргізу және зерттеу нәтижелерін ұсыну мерзімдері**(Зерттеу жүргізу мерзіміне ҚРҰБ-ның зерттеу нәтижесі бойынша есептерді қарау кезеңі кірмейді) | Зерттеу жүргізу мерзімі: **8 айдан аспайды**Аралық есепті ұсыну мерзімі: шартқа қол қойылған күннен бастап **4 айдан кешіктірмей**. |
| **5. Зерттеу нәтижелері бойынша есептерге қойылатын талаптар** | Аралық және қорытынды есептер қазақ және орыс тілдерінде Word және PDF электрондық форматында, сондай-ақ деректер қатарын және жүргізілген есептеулерді көрсету үшін .xls (Excel форматы) форматында және қағаз тасымалдағышта ұсынылады. Зерттеу шеңберінде эконометриялық бағдарламаларды пайдалану кезінде есептерде олардың дәйектілігін және көрсетілуін қамтамасыз ету мүмкіндігі үшін пайдаланылған кодтардың сипаттамасы қамтылады.Аралық және қорытынды есептердегі тиісті жұмыстарға сілтемелер Гарвард стилінде беріледі.**Қорытынды есепте мыналар қамтылады:**1. зерттеу мақсаты, сондай-ақ зерттеу нәтижелері бойынша қысқаша қорытынды көрсетіле отырып аннотация;
2. ғылыми зерттеулерге шолуды қоса алғанда, зерттеу әдіснамасының сипаттамасы, жорамалдар мен шектеулерді қоса алғанда, зерттеуде қолданылатын әдістер мен тәсілдердің негіздемесі мен сипаттамасы;
3. алғашқы (бастапқы) ақпаратты жинау әдістерін, оның көздерін, деректерді өңдеу тәсілдерін, сондай-ақ олардың дәйектілігін және көрсетілуін қамтамасыз етуді қоса алғанда, пайдаланылған деректердің сипаттамасы;
4. зерттеу нәтижелерінің сандық және сапалық сипаттамаларының сипаттамасы;
5. (қажет болған жағдайда) кредиторлардың кепілдік құқықтары төңірегіндегі ахуалды тұрақтандыру үшін Қазақстан заңнамасына өзгерістер енгізу жөніндегі ұсынымдар.
 |
| **6. Жауапты адамдардың байланыс деректері** | Наталья Конурбаева, email: konurbayeva@nationalbank.kz Камилла Жусанғалиева, email: Kamilla.J@nationalbank.kzСаида Ағамбаева,email: Agambayeva.S@nationalbank.kz |